at gaya ko rin kayong may kailangang makipagtuus sa sosyedad; ang kapatid ninyong munti ay pinatay, ang inyong inay naulol, at hindi pinag usig ng sosyedad ni ang nakamatay ni ang nagpahirap. tayong dalaway nabibilang sa mga uhaw sa katwiran, at hindi dapat tayong magtunggali kun di magtulungan. si simoun ay humintong pinigil ang buntonghininga at pagkatapos ay banayad na nagpatuloy na palingaslingas ang tingin: oo, ako nga iyong may labing tatlong taon na ngayon nang naparito, na may sakit at karumaldumal ang anyo upang dulutan ng huling handog ang isang kaluluwang magiting at matapat na inilaan ang buhay nang dahil sa akin. inis ng isang pamamahalang masama ang hilig ay naglagalag ako sa boong mundo at maghapot magdamag na pinunyagi ko ang makapag ipon ng isang kayamanan upang masunod ang aking layon. ngayoy nanumbalik ako upang durugin ang pamamahalang iyan, padaliin ang kaniyang pagkabulok, iaboy sa banging tinutungo, kahit na kailanganin kong gamitin ang pagbaha ng luha at dugo.